en en id en id sl id it id en en ms id ms en id ms id en ms id id en ms ms id en id id id en id id id en id su id en id id ms en su id ms en id ms id en ms id id fr ms id fr id ms id id ms id ms ms id id ms id ms id id ms ms id ms id en id id id en id id it id id ms id id id id id id ms ms tr id id id ms ms id id ms en id id id id id id id id id id id ms id id ms id id id id id en ms ms en id ms ms ms ms ms ms ms id ms id ms id ms id ms ms ms ms id ms id id id id id id id id id id id ms ms id id id ms ms en id id id ms id ms ms ms id ms id en id id id ms id ms id ms id id id en en ms id tr en id ms ms ms en en ms it id id it ms ms it en ms it hbs_lat id pt en id pt en id pt eo id pt ms ms pt ms id pt id ms pt ms id pt id it ms en id fr id en en ms id ms es ms en ms ms ms ms id en es ms ms id id id id id id id id ms ms id id id ms ms ms ms ms id id id id id ms en ms en id cs da en cs en da cs en cs en cs cs en en en de cs en da cs en en da en en en en cs da en da cs en en id id ms id id id cs cs en en en cs cs da en da cs en en cs da en en en es cs da en da cs en en es da id id en ms id id hbs_lat id pt id id pt id id id id id id id ms id id
Kehidupan Hari Esok, Bermula Dari Sini. Berhenti Sejenak, Sebelum Terus Melangkah Untuk Memastikan Perjalanan Seterusnya Tiada Halangan. Semalam Yang Berlalu, Menjanjikan Seribu Kilauan Bintang Untuk Hari Yang Mendatang
Masa yang ada hendaklah digunakan dengan sebaik-baiknya dan jangan membazirkan masa.
Kejayaan akan dikecapi jika kita berusaha dengan tekun dan gigih.
Apabila kita seronok bekerja, hidup kita akan lebih gembira.
Kesederhanaan dituntut dalam kehidupan dan semua tindakan perlu dilakukan dengan bijaksana.
Peribadi unggul dan kejujuran hati.perlu diterapkan dalam kehidupan .
Sifat baik hati, bertimbang rasa dan bersimpati jadikan amalan.
Pemimpin yang baik menjadi ikutan.
Tanggungjawab yang diamanahkan perlu dilaksanakan dengan sempurna.
Pembaziran perlu dielakkan dalam melaksanakan sesuatu kerja.
Kesabaran dan ketenangan fikiran perlu dalam menghadapi sebarang situasi.
Kebolehan diri yang ada perlu ditonjolkan sebagai motivasi.
Pemikiran kreatif dapat menjana idea yang lebih inovatif
Gurindam ini menekankan penghayatan nilai-nilai murni yang perlu ada dalam diri seseorang.
1.    Persoalan menghargai masa penting dalam kehidupan ( rangkap 1)
2.    Persoalan tekun berusaha membawa kejayaan ( rangkap 2)
3.    Persoalan kepimpinan melalui teladan (rangkap 7)
4.    Persoalan berfikiran tenang dalam membuat keputusan (rangkap 10)
5.    Persoalan berfikiran kreatif dan inovatif (rangkap 12)
1.    Mempunyai 12 rangkap.
2.    Setiap rangkap mengandungi 2 baris
Contohnya : Hendak pandai menghargai masa
Jangan dinanti esok lusa
3.    Mengandungi 4  patah perkataan dalam satu baris
Contohnya Nikmat mencipta budaya kreatif:
4.    Suku kata antara 9 hingga 14 suku kata
Contohnya ; Ja/ngan di/nan/ti e/sok lu/sa – 9 sukukata sebaris
Hi/dup da/lam ke/mu/lia/an ke/se/der/ha/na/an – 14 sukukata sebaris
5.    Rima akhir aa
Contohnya : Nikmat mencipta budaya kreatif,
Kembangkan bakat semoga aktif
1.   Terdapat unsur Simpulan bahasa – baik hati (rangkap 6 baris 1)
Asonansi – pengulangan vokal a
Kekuatan sifat baik hati ( rangkap 6 baris 1)
Nikmat mencipta budaya kreatif (rangkap 12 baris 1)
Aliterasi – pengulangan bunyi konsonan n
Bertindak dengan penuh kebijaksanaan (rangkap 4 baris 2)
1.    Nilai kegigihan, Contohnya kegigihan apabila bekerja.
2.    Nilai kebijaksanaan, Contohnya kebijaksanaan dalam melaksanakan tanggungjawab.
3.    Nilai  kesederhanaan, Contohnya kesederhanaan dalam kehidupan.:
4.    Nilai kesabaran, Contohnya kesabaran menghadapi cabaran.
1.    Kita hendaklah bertindak secara bijaksana
2.    Kita hendaklah menghargai masa
3.    Kita haruslah menunjukkan teladan yang baik
4.    Kita janganlah suka membazir.
5.    Kita hendaklah tekun berusaha untuk mencapai kejayaan
1.    Nyatakan bentuk gurindam di atas.
2.    Huraikan tema gurindam tersebut.
1.    Bentuk gurindam di atas ialah rima akhir setiap rangkap aa dan setiap rangkap mempunyai dua baris.
2.    Tema gurindam  tersebut ialah nilai-nilai murni dalam kehidupan. Contohnya kegigihan dan ketekunan  bekerja.
Dicatat oleh SAHARUDDIN ABDULLAH di 9:34 PM No comments:
Sebuah Perjalanan Membersihkan Diri
Catatan Sebuah Perjalanan - UMRAH
(Lakaran rasa : Saharuddin bin Abdullah)
Alhamdulillah, pada 28 Mei 2012 sehingga 10 Jun 2012, saya bersama dua orang sahabat iaitu Encik Anizan Molaham dan Encik Samsuri Rasib telah berpeluang untuk menjadi tetamu Allah iaitu berpeluang mengunjungi Kota Madinatul Munawarah dan Mekatul Mukarramah. Suatu perjalanan yang telah begitu lama didambarkan dan diimpikan. Perancangan untuk perjalanan ini diatur hampir 3 tahun, maklumlah untuk satu perjalanan suci dan memerlukan perbelanjaan yang banyak dan persediaan yang sewajarnya.
Pada Jun 2011, setelah berbincang dan membuat penilaian kendiri, kami mengesahkan dengan Syarikat Yiros Tours and Travel untuk perjalanan ini. Memang mendebarkan kerana memikirkan dosa-dosa yang membaluti diri dan memikirkan dugaan dan rintangan yang akan dihadapi apabila berada di kota suci itu nanti. Namun, kami tekadkan azam dan kuat semangat, apa jua cabaran dan halangan, akan kami hadapi demi untuk menyucikan jiwa.
Setelah semua persediaan selesai iaitu kursus umrah, membuat pasport, membuat visa, membuat pemeriksaan kesihatan dan membeli peralatan untuk beribadah, maka pada 28 Jun bermulalah sebuah perjalanan yang dinanti-nantikan. Syukur kepada Allah kerana sempat membuat kenduri doa selamat agar selamat pergi dan balik serta dapat menunaikan ibadah dengan sempurna.
Saya bertolak dari KLIA dengan penerbangan EITHAD Airways. Berlepas dari KLIA pukul 8.20 malam dan sampai di Abu Dhabi pukul 10.20 malam. Transit di Abu Dhabi 2 jam. Sempat melihat panorama Airport Abu Dhabi yang cantik dan tersergam Indah tetapi harga barangan sangat mahal. Air Mineral 8 dirham dan nescafe panas 18 dirham.  Sekadar untuk merasa, maka saya beli jua. Waktu di Abu Dhabi lewat 7 jam dengan waktu kita di Malaysia.
Pukul 12.40 malam saya berlepas dari Abu Dhabi ke Jeddah. Penerbangan mengambil masa 6 jam. Suasana dalam penerbangan agak melucukan. Pelbagai ragam yang mencuit hati berlaku kerana pramugari berkomunikasi dalam bahasa Inggeris dan Arab dan sebahagian besar sahabat-sahabat dalam penerbangan adalah orang kampung yang hanya tahu berbahasa Melayu.
Kira-kira pukul 6.40 pagi (29 Jun) kami tiba di Airport Jeddah. Airport Jeddah tidaklah secanggih KLIA. Turun dari pesawat, kami dibawa dengan bas ke Terminal Haji. Selepas melalui pemeriksaan imigresen, kami solat subuh. Selepas itu, satu taklimat diberikan oleh agensi untuk perjalanan seterusnya. Bahang udara panas mulai dirasai dan kami dimaklumkan suhu di Jeddah, Madinah dan Mekah antara 48 hingg 52 darjah Celsius.
Kami menaiki bas dari Jeddah ke Madinah. Perjalanan mengambil masa kira-kira 5 jam. Pemandangan padang pasir mengiringi sepanjang perjalanan kami. Suasana berbukit dan berbatu batan kelihatan di kiri kanan jalan raya. Kira-kira 10 kilometer sebelum tiba di kota Madinah, mutawiff menceritakan tentang sirah Rasulullah. Hati kami mula sebak, tergambar dalam pemikiran betapa hebat dan tabahnya Rasulullah menjalani kehidupan di padang pasir sepanjang hidupnya. Kira-kita 5 kilometer sebelum memasuki kota madinah, kami sama-sama berselawat bagi mengingati junjungan besar nabi Muhammad S.A.W.
Alhamdulillah, pukul 11.00 pagi kami menjejak kaki di bumi Madinah. Walaupun cuaca panas, tetapi hati sangat teruja kerana kami telah berada di tanah haram. Kami mendaftar di Hotel Rejal, kira-kira 200 meter dari Masjid Nabi. Suatu fenomena luarbiasa dapat dilihat iaitu apabila azan berkumandang semua kedai akan ditutup dan peniaga-peniaga bergegas ke Masjid Nabi untuk solat berjemaah. Kami solat Zohor di hotel sahaja kerana kepenatan.
Kira-kira pukul 3.00 petang, pertama kali saya memasuki Masjid Nabawi. Ya Allah, terujanya untuk berada di sisi Rasulullah. Selepas solat Asar, saya dibawa untuk melihat Makam Rasulullah. Kami masuk melalui pintu utama. Dalam perjalanan menuju ke makam Rasulullah bersama himpitan ribuan manusia, air mata mulai menitis. Nampak sahaja pintu makam kami sampaikan salam…Asalamualaika Ya Rasulullah, Asalamualaika Ya Habibullah. Di sebelah makam Rasulullah terdapat Makam Syaidina Abu Bakar dan Syaidaina Umar. Selama 4 hari berada di Kota Madinah, setiap hari kami akan menziarahi Makam Rasulullah dan mengambil kesempatan berada dan berdoa di Raudhah. Kami juga menyampaikan salam rakan-rakan untuk junjungan Besar Nabi Muhammad S.A.W. Kami mengadakan ziarah ke Masjid Quba, Jabal Uhud, Masjid Qiblatain, Masjid Tujuh, Kubur Baqi’ dan Kebun Kurma. Pada petang Khamis kami membuat ziarah wada’ ke Makam Rasulullah. Sedih rasa hati kerana akan berjauhan dengan Rasulullah.
Selepas Solat Jumaat (31 Mei 2012), kami meninggalkan kota Madinah. Kami bersiap dengan pakaian Ihram. Perjalanan ke Kota Mekah mengambil masa kira-kira 7 jam. Kami miqat di Bir Ali untuk umrah pertama. Tiba di hotel kira-kira pukul 10.45 malam. Selepas mendaftar, kami terus di bawa untuk umrah pertama.
Tanggal 31 Mei 2012 – jam 11.45 malam, pertama kali memasuki Masjidil Haram melalui laluan Bukit Marwah. Ya Allah, bersyukurnya kerana dapat melihat Kaabah di depan mata. Kami sama-sama sujud syukur. Selepas itu, kami tawaf dan saie secara berjemaah. Selepas tawaf, kami solat sunat tawaf bertentangan dengan Multazam. Semua Jemaah menanggis kerana terlalu gembira dapat berada di Masjidil Haram. Kami selesai saie dan bertahlul kira-kira pukul 3.00 pagi. Kami terus menunggu untuk solat subuh yang akan masuk pada pukul 3.30 pagi. Memang terasa kepenatan, namun kegembiraan dapat menenggelamkan kepenatan. Selepas sarapan pagi, kira-kira pukul 6.00 pagi, saya membawa isteri dan anak-anak untuk tawaf dan saie kerana mereka tidak ikut serta dalam tawaf dan saie secara berjamaah.
2 Jun 2012 – Kami dibawa melawat ke Jabal Thur, Padang Arafah, Jabal Rahmah, Mudzalifah, Jamrah di Mina dan Jabal Nur. Antara yang menarik ialah di Jabal Rahmah, tempat pertemuan ADAM dan HAWA selepas terpisah kerana melanggari arahan ALLAH ketika di Syurga. Apabila mendengar penerangan mutawif, terdetik dihati untuk hadir semula bagi menyempurnakan ibadat haji suatu ketika nanti. Selepas lawatan selesai, kami ke Masjid Ja’ranah untuk miqat umrah kedua. Sampai di Masjidil Haram kira-kira pukul 11.00 pagi, kami terus melakukan tawaf, saie dan bertahlul untuk umrah kedua.
3 Jun 2012 – program bebas, kami mengambil kesempatan untuk tawaf sunat dan beribadah di Masjidil Haram. Terasa terlalu kerdil di sisi ALLAH dan terlalu banyak dosa yang membaluti diri.  Selepas tawaf sempat solat di Multazam, memegang Kaabah dan Solat di Hijir Ismail. Pukul 4.45, kami mengikuti tazkirah berkaitan sirah Rasulullah yang disampaikan oleh Ustaz Khairul di dewan makan hotel.
4 Jun 2012 – Kami dibawa melawat ke Muzium Haramain dan ladang ternakan unta. Ketika sampai di lading unta, kami sempat bergambar dan minum susu unta. Di Muzium Haramain, terdapat pelbagai barangan lama Masjidil Haram yang disimpan dan dipamerkan. Kebetulan ketika itu, kami bertemu dengan Imam Besar Masjidil Haram iaitu Abd Rahman bin Sadas. Kami miqat di Masjid Hudaibiyah untuk umrah ketiga. Sampai di Masjidil Haram pukul 11.00 pagi, kami terus melaksanakan tawaf, saie dan bertahlul.
6 Jun 2012, kami melakukan umrah keempat. Kami menaiki van ke Masjid Tanaim untuk miqat. Tambang van ialah 10 riyal seorang dan kami pergi bersama 16 orang jamaah. Pukul 8.30 pagi, kami tiba di Masjidil Haram untuk melakukan tawaf , saie dan bertahlul.
8 Jun 2012 – Aktiviti bebas. Kami mengambil kesempatan membeli beberapa barangan sebagai kenangan-kenangan. Terlalu banyak barangan yang ada disekitar hotel. Kekadang nafsu mengatasi diri, apabila tiba di hotel barangan yang dibeli terlalu banyak. Terpaksa mencari beg dan kotak untuk mengisi barangan yang dibeli. Pada sebelah petang kami mengerjakan tawaf sunat dan beberapa orang rakan berjaya mengucup Hajarul Aswad. Isteri dan anak lelaki saya juga berjaya mengucup Hajarul Aswad. Dikesempatan ini, dihadapan Kaabah kami mendoakan keafiatan rakan-rakan seperjuangan, kecemerlangan anak-anak didik dalam peperiksaan, kesejahteraan kaum keluarga dan dihindari sekolah daripada gangguan makhluk halus yang mengganggu situasi pengajaran dan pembelajaran.
9 Jun 2012 – Selepas solat Subuh kami melakukan tawaf Wada’. Terharu dan sangat sedih kerana kami akan meninggalkan Kaabah dan Masjidil Haram. Ya Allah, berikan kami kesempatan untuk hadir lagi, dan jika ditakdirkan inilah kunjungan kami yang terakhir, maka haramkan jasad dan roh kami dari menjadi bakaran api neraka. Pukul 9.00 pagi, kami bertolak dari hotel ke Airport Jeddah. Perjalanan mengambil masa 2 jam. Penerbangan kami pada pukul 4.30 petang dari Jeddah ke Abu Dhabi. Kami tiba di Abu Dhabi kira-kira pukul 6.50 petang.
10 Jun 2012 - Kami transit di Abu Dhabi selama 6 jam. Suasana di Airport Abu Dhabi sangat sejuk. Kira-kira pukul 2.40 pagi, kami bertolak dari Abu Dhabi ke KLIA. Penerbangan mengambil masa kira-kira 6 jam. Kami mendarat di KLIA pukul 2 petang (waktu Malaysia). Setelah selesai pemeriksaan imigresen kami mengambil bagasi dan sanak saudara telah menanti di balai ketibaan. Alhamdulillah, kami selamat pergi dan kembali untuk meneruskan tugasan harian.
Sesungguhnya perjalanan ini sangat menyeronokkan. Sama-samalah kita berazam untuk mengunjugi Kota Madinah dan Kota Mekah.
Dicatat oleh SAHARUDDIN ABDULLAH di 2:42 PM No comments:
Monday, June 18, 2012
Hari Bapa - Bukan sekadar sambutan
Tanggungjawab, kasih sayang orang tua usah dibeza
SAMBUTAN Hari Bapa mungkin tidak sehebat Hari Ibu daripada segi promosi serta cara meraikannya tetapi itu sedikitpun tidak mengurangkan rasa taat, hormat serta kasih sayang sepatutnya dicurahkan seorang anak kepada bapa.
Allah SWT berfirman yang bermaksud: “Tuhanmu telah memerintah supaya engkau tidak menyembah melainkan kepada-Nya semata-mata dan hendaklah engkau berbuat baik kepada ibu bapa. Jika salah seorang daripada kedua-duanya atau kedua-duanya sekali, sampai kepada umur tua dalam jagaan dan peliharaanmu, maka janganlah engkau berkata kepada mereka (sebarang perkataan kasar) sekalipun perkataan ‘ah’, dan janganlah engkau menengking mereka, tetapi ucapkanlah kepada mereka perkataan yang mulia (yang bersopan santun).” (Surah al-Isra’, ayat 23).
Jelas kepada kita tanggungjawab anak kepada kedua-dua ibu bapa tidak sepatutnya berbeza walaupun tidak dinafikan kebanyakan anak lebih rapat dengan ibu berbanding bapa disebabkan naluri keibuan yang menyentuh jiwa anak secara langsung.
Walaupun kita sering merujuk hadis yang popular iaitu bagaimana Rasulullah SAW mengulangi kewajipan mentaati ibu sebanyak tiga kali selepas mentaati Allah ketika ditanyakan sahabat Baginda, itu tidak bermakna kedudukan bapa tidak penting seperti ibu.
Pakar Motivasi yang juga Perunding Utama Fitrah Power Resources, Ahmad Shukri Yusoff, berkata keutamaan anak mentaati ibu bapa tidak sepatutnya terpisah kerana kebanyakan ayat Allah menggabungkan hak kedua-dua ibu bapa.
Oleh itu katanya, apabila sesuatu perintah atau tanggungjawab diberi kepada anak untuk disempurnakan terhadap kedua-dua ibu bapanya, bermakna ibu dan bapa sewajarnya menerima hak yang sama.
“Keutamaan kita lihat sentiasa diberikan kepada ibu kerana pengorbanan serta cabaran terpaksa ditempuhi mereka daripada mengandungkan, melahirkan serta memelihara. Lagipun, sikap ibu yang sentiasa bersedia berkorban membuatkan anak lebih rapat dengan ibu mereka.
“Mungkin juga keadaan berlaku disebabkan bapa lebih cenderung dilihat sebagai ketua keluarga yang bertanggungjawab menyediakan keperluan hidup. Kesibukan itu menjadikan mereka tidak rapat, namun ini mungkin saja kerana ada juga anak lebih rapat dengan bapa berbanding ibu,” katanya.
Beliau berkata, budaya mengutamakan ibu bukan berlaku kepada masyarakat di negara ini tetapi ia adalah fenomena bersifat sejagat kerana di mana saja, dapat dilihat anak lebih senang meluahkan perasaan atau mengadu dengan ibu mereka.
Katanya, dari sudut  tanggungjawab  membimbing  serta mendidik anak juga tiada beza kerana kedua-dua ibu bapa wajib memenuhi amanah itu. Jadi, dari sudut layanan juga, tidak ada istilah anak emak atau anak bapa.
Ahmad Shukri berkata, sama seperti kata-kata popular biasa di dengar, ‘di sebalik kejayaan setiap lelaki ada wanita yang menjadi pendorong’, anak-anak boleh menyemat satu lagi kata-kata indah iaitu ‘di sebalik kejayaan seorang anak, ada ibu yang mendoakan’.
Justeru, anak tidak boleh bermegah bahawa semua kebahagiaan atau kejayaan dicapai adalah atas usaha dirinya sendiri kerana tanpa reda Allah serta kedua ibu bapa, mungkin mereka tidak berada di  mana mereka berada sekarang.
Sabda Rasulullah SAW yang bermaksud: “Reda Allah bergantung pada reda dua ibu bapa dan murka Allah bergantung pada murka kedua-dua ibu bapa.” (Hadis riwayat al-Hakim)
Melihat keadaan masyarakat hari ini, suka atau tidak, kita terpaksa menelan hakikat wujud anak yang tidak menghargai jasa kedua ibu bapa hingga sanggup membiarkan mereka hidup bersendirian tanpa jagaan sempurna.
Tanggungjawab anak terhadap kedua-dua ibu bapa terbahagi kepada dua iaitu tanggungjawab sewaktu mereka masih hidup dan tanggungjawab selepas mereka meninggal dunia.
Ketika kedua-dua ibu bapa masih hidup anak hendaklah berbakti dan berbuat baik kepada mereka kerana ibu bapa adalah orang yang paling banyak berjasa kepada anak. Apabila kedua-dua meninggal dunia, menjadi tanggungjawab anak mendoakan kesejahteraan ibu bapa mereka.
Sesungguhnya bagi setiap anak, meskipun sudah mempunyai keluarga sendiri, tetap wajib mentaati dan menghormati kedua-dua ibu bapa. Anak yang tidak mentaati ibu bapa dianggap anak derhaka dan kesalahan menderhaka termasuk dalam dosa besar.
Dicatat oleh SAHARUDDIN ABDULLAH di 11:41 PM No comments:
Catatan Israk dan Mikra
Oleh MOHD ALI MUHAMAD DON
DI SEBALIK kemeriahan EURO 2012 yang semakin hampir ke penghujungnya, umat Islam di seru tidak terleka menghayati tarikh mulia 27 Rejab sempena peristiwa Isra' dan Mikraj Baginda Nabi Muhammad SAW. Ini kerana detik bersejarah perjalanan Nabi Muhamad SAW daripada Mekah ke Baitulmaqdis kemudian ke petala langit ke tujuh dan bertemu Allah SWT adalah peristiwa agung yang sangat menakjubkan.
Malah perjalanan tersebut turut diwarnai dengan pelbagai pengajaran dan peristiwa aneh yang boleh dijadikan iktibar untuk semua Muslimin.
Ini kerana perjalanan pada waktu malam bermula dari Mekah melalui ruang udara Madinah, kemudian transit di Palestin sebelum dibawa Buraq hingga naik melepasi langit ke tujuh bertemu Allah SWT adalah sesuatu yang di luar jangkauan logik akal manusia.
Perkara ini boleh diperhatikan kepada firman-Nya yang bermaksud; "Maha Suci Allah yang telah menjalankan hamba-Nya (Muhammad) pada malam hari dari Masjidilharam (di Mekah) ke Masjid Al-Aqsa (di Palestin), yang Kami berkati sekelilingnya, untuk memperlihatkan kepadanya tanda-tanda (kekuasaan dan kebesaran) Kami. Sesungguhnya Allah jualah Yang Maha Mendengar, lagi Maha Mengetahui". ( Surah al-Isra':1)
Selain daripada itu, Allah SWT turut menunjukkan bukti-bukti kebesaran-Nya melalui peristiwa-peristiwa aneh yang menakjubkan. Antaranya diperlihatkan akan sekelompok manusia yang perut mereka besar seumpama sebuah rumah yang dipenuhi dengan cacing dan boleh dilihat dari luar perut. Lalu Malaikat Jibril yang menemaninya sepanjang perjalanan mengatakan itulah balasan kepada pemakan riba yang diharamkan.
Baginda juga dipertontonkan dengan segolongan manusia yang menanam tanaman dan menuai hasilnya pada hari yang sama. Dikatakan kepadanya itu adalah balasan baik bagi orang yang berjihad di jalan Allah SWT. Terdapat pula gelagat manusia yang dengan sendirinya menghantukkan kepala ke dinding lalu pecah dan bercantum semula kemudian dihantuknya lagi sehingga pecah dan bercantum semula sebagai azab Allah SWT terhadap orang yang malas dan meninggalkan fardu sembahyang.
Oleh itu sempena memperingati peristiwa agung ini umat Islam sewajarnya tidak terlalu leka dan terkesima dengan pelbagai hiburan dan berjenaka sepanjang masa sehingga lalai melaksanakan ibadah yang difardukan. Sebagai contohnya kewajipan solat yang difardukan secara langsung kepada Nabi Muhammad SAW ketika bertemu Allah SWT pada malam Isra' dan Mikraj. Ini berbeza dengan ibadat lain seperti zakat dan haji yang diwahyukan menerusi perantaraan Malaikat Jibril.
Hal ini sekali gus menunjukkan betapa solat ibadah paling penting  dan sama sekali tidak patut diabaikan. Malah ia merupakan ibadat yang pertama sekali akan dipersoalkan semasa di dalam kubur. Keengganan sesetengah masyarakat Islam untuk melaksanakan solat pada masa kini dikhuatiri bakal menyumbang kepada gejala sosial dan moral yang semakin meruncing kerana tiada benteng penampan yang dapat mengawal mereka daripada melakukan perkara-perkara tersebut.
Selain itu,  penglibatan umat Islam dalam transaksi kewangan dan perbankan yang berteraskan riba juga adalah wajib dihindari. Ini kerana ia diharamkan sama seperti meminum minuman keras dan memakan babi. Malah dengan situasi masa kini yang mana di negara kita telah terdapat pelbagai produk pembiayaan dan kewangan yang patuh syariah, hukum darurat bermuamalah dengan perbankan konvensional sepatutnya tidak lagi terpakai.
Begitu juga keterlibatan segelintir umat Islam yang kurang ilmu agama sehingga sanggup memperolok-olokkan produk-produk perbankan Islam yang bebas riba juga dilihat tidak selari dengan ketentuan syariat. Adalah lebih molek jika idea-idea yang bernas disalurkan kepada pihak berwajib sehingga urusan penambahbaikan dapat dilakukan demi manfaat bersama.
Selari dengan itu juga penghayatan terhadap peristiwa Isra' dan Mikraj perlu diterjemahkan dengan hanya memilih produk pembiayaan dan pelaburan yang patuh syariah dan bukan memburuk-burukkan sistem Islam sendiri.
Bagi menghayati peristiwa Isra' dan Mikraj ini juga jihad dalam skop yang lebih luas boleh diterapkan kepada jihad melawan hawa nafsu dan jihad daripada belenggu kemiskinan. Hal ini kerana hampir setiap hari ada sahaja berita berkaitan jenayah pembunuhan, penindasan terhadap kanak-kanak dan warga emas, jenayah rogol, merompak, bersekedudukan dan berzina dibicarakan di sana sini. Ia seolah-olah seperti  lahar dalam gunung berapi yang sedang menunggu masa untuk meletuskannya keluar dek kerana kroniknya masalah sosial dan moral yang berlaku.
Justeru umat Islam diseru mengambil iktibar daripada peritiwa Isra' dan Mikraj yang disambut setiap tahun bukan hanya dengan menghabiskan cuti berehat bersama keluarga mahupun ke majlis ceramah agama dan pulang begitu sahaja. Ia perlu dihayati dan diterjemahkan dalam kehidupan seharian bagi membentuk ummah yang berkualiti dari sudut akidah, syariah dan akhlak.
Ini kerana peristiwa Isra' dan Mikraj jelas membuktikan betapa kehebatan dan keagungan Allah SWT sama sekali tidak mampu ditandingi. Justeru setiap hamba harus tunduk dan taat mengabdikan diri kepada-Nya. Malah Allah SWT sentiasa memantau setiap gerak-geri  manusia dan kemudiannya mampu pula mengenakan azab dan siksa atas setiap inci kesalahan yang dilakukan semasa di dunia.
Sedarlah juga betapa kehidupan di dunia hanya sementara. Oleh itu usahlah dihabiskan dengan hanya berseronok dan bersuka ria tanpa memikirkan apa yang telah dipersiapkan untuk bertemu hari pembalasan.
Lebih daripada itu sambutan hari kebesaran Islam yang silih berganti diraikan sepanjang tahun ini perlu dihayati dan diterjemahkan dalam realiti kehidupan seharian agar ia benar-benar mencapai matlamat yang diharap-harapkan.
PENULIS ialah Pensyarah Pusat Pemikiran dan Kefahaman Islam, UiTM Kampus Bandaraya Johor Bahru
Dicatat oleh SAHARUDDIN ABDULLAH di 11:16 PM No comments:
Saturday, June 16, 2012
Nilai Kemanusiaan Dalam Novel Konserto Terakhir
Nilai kemanusiaan dalam karya sastera berdasarkan novel yang anda baca
Apabila selesai membaca sesebuah novel mahupun menonton sesebuah drama, seseorang itu mula berfikir tentang unsur-unsur istimewa yang terbit daripada cerita tersebut. Selain terpikat akan episod dan aksi watak yang hebat, unsur nilai dan pengajaran sudah pasti akan menyerap secara perlahan-lahan ke dalam benak dan minda pembaca. Tidak dinafikan bahawa nilai kemanusiaan adalah antara sumber yang menjadi kekuatan kepada binaan sesebuah karya sastera. Hal tersebut dapat saya bincangkan berdasarkan novel Konserto Terakhir yang dikarya oleh Abdullah Hussain yang amat padat dengan unsur nilai kemanusiaannya.
Nilai kasih sayang – suatu nilai yang luasnya ibarat lautan yang tidak bertepi – kasih sayang terhadap darah daging sendiri, kasih sayang demi sahabat yang sejati, dan jiwa yang musnah akibat terpisah daripada kasih sayang – kasih sayang dapat membina keluarga dan masyarakat yang bahagia – perlu dipupuk – Pak Long Karim memelihara Hilmi dengan penuh kasih sayang walaupun Himi bukan anak kandungnya – Datuk Johari dan Datin Salmah memberikan kasih sayang yang sepenuhnya kepada anak mereka, Hayati – Encik Bakar dan isteri memberikan kasih sayang yang tidak berbelah bahagi kepada anak mereka, Azizah – Hayati telah berubah sebagai akibat kehilangan orang yang disayanginya iaitu Hilmi.
Nilai keikhlasan – perlu mempunyai rasa ikhlas dalam setiap pekerjaan supaya segala yang dilakukan diberkati dan diredai Tuhan – melakukan sesuatu pekerjaan dan membantu orang lain kerana ikhlas dan bukannya mengharapkan balasan – Pak Long Karim mengahwini janda Datuk Johari kerana hendak menyelamatkan hubungan kekeluargaan antara bapa Datuk Johari dengan bekas mentua Datuk Johari dan membesarkan Hilmi tanpa mengharapkan balasan – Encik bakar ikhlas mengajarkan muzik kepada Hilmi tanpa mengharapkan ganjaran – menganggap ilmu yang dimilikinya tidak boleh dibawa ke kubur – keikhlasan merupakan senjata penting untuk menjadikan seseorang itu tenang dalam kehidupan di dunia dan di akhirat
Nilai simpati – bersimpati kepada orang lain yang menghadapi masalah – Mak Minah bersimpati dengan Hilmi kerana sering dimarahi oleh Datin Salmah dan pernah tidak diberi makan apabila Himi pulang malam – Mamat bersimpati dengan Hilmi dan memperkenalkan Hilmi kepada Encik Bakar supaya Hilmi dapat belajar muzik daripadanya – Hayati bersimpati dengan Ketua Pengarah RTM ketika Pertunjukan Orkes Perdana diadakan dengan menjadi pengganti Hilmi yang tidak muncul pada malam pertunjukan itu kerana Hilmi dimasukkan ke Hospital Kuala Lumpur – dapat meringankan tekanan yang dihadapi oleh pihak lain dan tidak bersikap individualistik bagai enau dalam belukar melepaskan pucuk masing-masing
Nilai bertanggungjawab – wajib melaksanakan tanggungjawab yang diamanahkan dengan sempurna – Himi menjalankan tanggungjawabnya sebagai tukang kebun Datuk Johari dengan baik dan sempurna – menjaga tanaman bunga di pekarangan rumah seperti menjaga dirinya sendiri – mendapat pujian daripada Dr. Nathan – Hilmi menunjukkan sikap bertanggungjawab kepada majikannya, iaitu tauke stesen minyak Shell – Hilmi juga bertungkus-lumus siang dan malam selama dua bulan untuk membuat latihan dan persiapan bagi memimpin Pertunjukan Orkes Perdana
Nilai kesabaran dan kegigihan dalam menempuhi segala kemelut dan pancaroba kehidupan – akhirnya mencapai kejayaan – sabar menerima cacian dan cemuhan Datin Salmah yang memandang rendah kepadanya kerana bersekolah setakat darjah empat sekolah Melayu – tidak pernah melawan kata-kata Datin Salmah – sabar menghadapi masalah rumah tangganya – Azizah mengajar anaknya, Hakim memanggilnya dengan gelaran ‘bapa jahat’ – tidak menghalangnya untuk menjadi seniman terkenal
Nilai kemanusiaan ialah aset yang boleh dijadikan sumber didaktik yang disemaikan secara halus dan tersirat. Oleh hal yang demikian, sebagai pembaca yang bijaksana, unsur-unsur nilai hendaklah dijadikan panduan dan pedoman untuk membuat koreksi diri. Moga-moga apa-apa yang ditelusuri lewat karya yang dibaca mampu mengimpakkan natijah yang sangat berharga.
Dicatat oleh Cikgu Anelyza WMS di 11:16 PM
Dicatat oleh SAHARUDDIN ABDULLAH di 11:07 PM No comments:
Salam buat semua rakan ;
Agak lama saya mendiamkan diri dalam penulisan di blog ini. Ada beberapa sebab dan kekangan yang menghalang pertemuan kita di alam maya ini.;
1. Kesibukkan menanda kertas PPT dan mengisi markah dalam SAPS.
2. Menjadi tetamu ALLAH - menunaikan UMRAH.
Insya Allah, semuanya sudah selesai. Saya akan kembali aktif bagi menyampaikan info terkini berkaitan  dengan dunia pendidikan. Kalau pelajar ingin mendapatkan soalam SPMU, boleh layari FB saya. Saya dah masukkan. Mungkin soalan ini dapat menjana pemikiran kita apabila kita cuba menjawabnya.
Dicatat oleh SAHARUDDIN ABDULLAH di 11:02 PM No comments:
Newer Posts Older Posts Home
Subscribe to: Posts (Atom)
Time in Kuala Lumpur
Pautan Rakan Guru BM
BAHASAKU GLOBAL BANGSAKU GLOKAL
Catatan Cikgu Zulkarnain : Kemiskinan Bukan Penyebab Kegagalan - Jutaan insan yang berjaya pada hari ini merupakan golongan yang makan berlaukan garam, tidur berbantalkan lengan, ke sekolah meredah hutan, hidup dihimpi...
SELAMAT MENGHADAPI PEPERIKSAAN SPM 2021 -
- *MUNAJAT PEPERIKSAAN :* Ya Allah, Ya Tuhan Kami, Kami mohon keampunan Mu, kami mohon kerahmatan Mu, kami mohon taufik dan hidayah Mu ya Allah. Kau a...
LAMAN BIMBINGAN BAHASA MELAYU SPM MSAB(EC)
TEMPLATE PENULISAN RANCANGAN PELAJARAN HARIAN -
s a u j a n a m a t a
K2 : S8 - Novel - Peristiwa yang menarik dalam novel (novel Pantai Kasih) - Huraikan *dua* peristiwa yang menarik berdasarkan sebuah novel yang anda pelajari. [6 *markah*] Novel yang saya pelajari ialah Pantai Kasih. Antara per...
SINOPSIS NOVEL TIRANI (BAB 21 HINGGA BAB 24) - *BAB 21: SINAR DI HUJUNG TEROWONG* Di rumah Pak Cik Aziz perbincangan tentang pengambilalihan Chalet Iwana-Iwani sedang berjalan rancak. Pak Cik Aziz mener...
PEPERIKSAAN PERCUBAAN PULAU PINANG & SELANGOR - Assalamualaikum, Saya muat naik 2 set rangka isi lagi yakni untuk Pulau Pinang dan Selangor. Semoga bermanfaat kepada yang sudi meneliti. *PULAU PINANG* *1...
Dapatkan di pasaran -
SELAMAT HARI PEKERJA 2013 - PEKERJA PEMANGKIN TRANSFORMASI NEGARA
Mohd Azam Bin Ahmad- Guru Cemerlang Bahasa Melayu
- Menjelma Syawal berundur Ramadan... Syahdu gema takbir menyelusuri alam... Indahnya Idil Fitri.... Selamat Hari Raya minal idil wal faizin Maaf Zahir Batin
Fokus Soalan Novel SPM 2010 - Semua Jawapan berdasarkan Novel Di Hadapan Pulau dan Putera Gunung Tahan Negeri Perak 1. *Berdasarkan sebuah novel yang anda kaji jelaskan dua peristiwa ya...
STRATEGI MENJAWAB SOALAN PEMAHAMAN NOVEL SPM. - STRATEGI MENJAWAB SOALAN PEMAHAMAN NOVEL SPM. KERTAS 2 SPM: SOALAN 4 (a) dan (b) 1. Berdasarkan keperluan peperiksaan, ingatlah bahawa jawapan anda u...
CIKGUJANA IBRAHIM - ESEI-ESEI TERBAIK PELAJAR-PELAJAR
MELESTARIKAN ALAM SEKITAR - KEPADA ANAK-ANAK DIDIK, MAAF KERANA FORMAT SEBENAR FORUM TIDAK DAPAT DIPAPARKAN. NAMUN BEGITU, FORMATNYA MENYAMAI FORMAT WAWANCARA 1 WARISAN BANGSA AKTIVITI...
-Abdul Ghalib Yunus, Munsyi Dewan -
Majlis Guru Cemerlang Malaysia
Kamus Dewan Bahasa dan Pustaka
Laman Web SMK Sijangkang Jaya
Biro Pengaduan Awam JPM
Kesatuan Perkhidmatan Perguruan Kebangsaan
Kolej Komuniti Kuala Langat
Kepentingan Ilmu Dalam Kehidupan
Kepentingan Ilmu Dalam Kehidupan. Pendahuluan : "Tuntutlah ilmu dari buaian hingga ke liang lahad" dan " Ilmu Jambatan Hid...
Manfaat Mengadakan Rumah Terbuka Dalam Kalangan Masyarakat
AMALAN RUMAH TERBUKA (TEMA) Rumah terbuka atau ‘open house’ sudah menjadi lumrah pada sambutan perayaan di negara ini ter...
Punca-Punca Masalah Sosial dan Cara Mengatasi
Ini bukanlah yang terbaik - Sekadar panduan dan pencetus idea untuk semua calon SPM Masalah sosial dalam kalangan remaja semakin membimb...
Cara-cara Memulihara Alam Sekitar
Dalam era ledakan teknologi maklumat hari ini, sering kali kita melihat dan menatap pelbagai berita yang berkaitan alam sekitar....
Kesan Rasuah Kepada Negara
Tajuk Perbincangan Kumpulan 1 : Tingkatan 5 Sains 2 – SMK Sijangkang Jaya. Rasuah perosak utama masyarakat dan negara. B...
Faktor - Faktor Yang Menyebabkan Kejadian Tanah Runtuh
FAKTOR-FAKTOR (fokus) YANG MENYEBABKAN KEJADIAN TANAH RUNTUH (isu). Pendahuluan.             Dalam era ledakan teknologi m...
Langkah-langkah Memupuk Semangat Patriotik Dalam Kalangan Remaja
LANGKAH-LANGKAH MEMUPUK SEMANGAT PATRIOTIK Dewasa ini, golongan remaja dikatakan kurang mempunyai semangat patriotik. Isu yang m...
Memupuk Perpaduan Dalam Kalangan Rakyat
Usaha-usaha Mewujudkan Perpaduan Kaum di  Malaysia Isu perpaduan kaum merupakan satu usaha berterusan yang perlu dipikul dan...
Usaha-usaha Untuk Mengekalkan Perpaduan di Malaysia
USAHA-USAHA MEMPERKUKUH PERPADUAN KAUM RAKYAT MALAYSIA Malaysia terdiri daripada pelbagai lapisan Masyarakat. Sejak 31 Ogos 19...
Beberapa Contoh Karangan Pelajar
Karangan ini telah dibentangkan oleh pelajar 5 Sains 1 SMK Sijangkang Jaya sewaktu P & P pada 19 Januari 2012). Semoga dapat dimanfaatka...
Yang Bulat Tidak Datang Bergolek dan Yang Pipih Tdak Datang Melayang
Mula mengajar pada 01/12/1992 -31/12/2001 di Sekolah Rendah dan 01/01/2002 hingga sekarang di Sekolah Menengah.Pernah mengajar di SK Kuala Krau,Temerloh Pahang dan SK Kanchong Darat, Banting. Selepas memperoleh ijazah pertama dalam bidang bahasa, saya mengajar di SMK Sijangkang Jaya. Pada Tahun 1996 dan 2004 Mendapat Anugerah Perkhidmatan Cemerlang. Pada Tahun 2009 dilantik sebagai Guru Cemerlang Bahasa Melayu. Memperoleh anugerah pekhidmatan cemerlang kali ketiga pada tahun 2012. Pada 23 April 2015 berjaya memperoleh gred DG48. Terlibat sebagai penceramah dalam teknik menjawab kertas 1 Bahasa Melayu SPM sejak 2011. Penceramah dalam program PTRS Negeri Selangor. Terlibat dengan Bahagian Buku Teks, Bahagian Teknologi Pendidikan dan Lembaga Peperiksaan Malaysia.
View my complete profile
Sebuah Perjalanan Membersihkan Diri
Hari Bapa - Bukan sekadar sambutan
Catatan Israk dan Mikra
Nilai Kemanusiaan Dalam Novel Konserto Terakhir
Menuju Ke Puncak Jaya
Waktu Solat "Marilah Mengerjakan Solat"
SINOPSIS NOVEL TIRANI (BAB 21 HINGGA BAB 24) - *BAB 21: SINAR DI HUJUNG TEROWONG* Di rumah Pak Cik Aziz perbincangan tentang pengambilalihan Chalet Iwana-Iwani sedang berjalan rancak. Pak Cik Aziz mener...
Diari Seorang Guru ...
Berbloging kembali - In syaa Allah, saya akan kembali. Pada kali ini saya akan menulis tentang tatabahasa. Pelajar-pelajar 4sc1 tahun ini telah secara tidak langsung memberikan...
Walau apapun yang kita lakukakan, ingatlah kesan yang akan kita terima
Pautan Kasih Cantuman Jiwa
Ilmu adalah pelita hidup. Tuntulah ilmu dari buaian hingga ke liang lahad. Dalam zaman golablisasi ini, ilmu berada dihujung jari. Manfaatkan kemudahan yang ada untuk memperoleh ilmu yang bermanfaat untuk diri, keluarga, bangsa dan agama
Perkongsian Ilmu Pintar. Sama-sama kita gunakan blog ini untuk memperoleh ilmu pengetahuan. Awesome Inc. theme. Theme images by molotovcoketail. Powered by Blogger.